CELEX: 62011FN0045
Language: el
Date: 2011-04-14 00:00:00
Title: Υπόθεση F-45/11: Προσφυγή-αγωγή της 14ης Απριλίου 2011 — ZZ κατά ΕΤΕπ

25.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 186/35
            
         Προσφυγή-αγωγή της 14ης Απριλίου 2011 — ZZ κατά ΕΤΕπ
   (Υπόθεση F-45/11)
   2011/C 186/66
   Γλώσσα διαδικασίας: η ιταλική
   
      Διάδικοι
   
   
      Προσφεύγων-ενάγων: ZZ (εκπρόσωπος: L. Isola, δικηγόρος)
   
      Καθής-εναγομένη: Ευρωπαϊκή Τράπεζα Επενδύσεων
   
      Αντικείμενο και περιγραφή της διαφοράς
   
   Ακύρωση της εκθέσεως βαθμολογίας του προσφεύγοντος-ενάγοντος για το έτος 2009, κατά το μέρος που, με την έκθεση αυτή, δεν του αποδόθηκε ο βαθμός Α ή Β+ και κατά το μέρος που, με την εν λόγω έκθεση, ο προσφεύγων-ενάγων δεν προτάθηκε για προαγωγή στην ομάδα καθηκόντων D.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση, αντίγραφο της οποίας διαβιβάσθηκε στις 24 Σεπτεμβρίου 2010, κατά το μέρος που το τμήμα προσφυγών, δυνάμει του άρθρου 22 του κανονισμού προσωπικού και του από 18 Μαρτίου 2010 εγγράφου, απέρριψε, στις 22 Σεπτεμβρίου 2010, την προσφυγή που είχε ασκήσει ο προσφεύγων-ενάγων κατά της εκθέσεως αξιολογήσεως του 2009·
            
         
               —
            
            
               να ακυρώσει την έκθεση αξιολογήσεως του 2009 κατά το μέρος που αφορά την αξιολόγηση, καθώς και κατά το μέρος που, με την έκθεση αυτή, δεν αποδόθηκε στον προσφεύγοντα-ενάγοντα ο βαθμός A ή ο βαθμός B+ και κατά το μέρος που, με την εν λόγω έκθεση, ο προσφεύγων-ενάγων δεν προτάθηκε για προαγωγή στην ομάδα καθηκόντων D·
            
         
               —
            
            
               να ακυρώσει όλες τις λοιπές συναφείς, παρεπόμενες και προηγηθείσες πράξεις, μεταξύ των οποίων συγκαταλέγονται, οπωσδήποτε, τόσο οι προσδιορισθείσες από τη διεύθυνση ανθρωπίνου δυναμικού κατευθυντήριες γραμμές ως προς τη σύνταξη της κρίσεως με ένα από τα πρώτα γράμματα του αλφαβήτου όσο και οι προαγωγές που αποφασίσθηκαν στις 25 Μαρτίου 2010, δεδομένου ότι, εξαιτίας της κρίσεως την οποία διατύπωσαν οι ιεραρχικώς προϊστάμενοι του προσφεύγοντος-ενάγοντος και κατά της οποίας βάλλει σήμερα ο προσφεύγων-ενάγων, η Ευρωπαϊκή Τράπεζα Επενδύσεων (στο εξής: ΕΤΕπ) παρέλειψε να τον λάβει υπόψη για το στοιχείο «Προαγωγές από τα καθήκοντα E προς D»·
            
         
               —
            
            
               να ακυρώσει τα έγγραφα της 17ης Νοεμβρίου 2010 και της 30ής Νοεμβρίου 2010, με τα οποία ο Πρόεδρος της ΕΤΕπ, στο πλαίσιο της διαδικασίας συνδιαλλαγής που προβλέπεται από το άρθρο 41 του κανονισμού προσωπικού, αρνήθηκε ότι ο προσφεύγων-ενάγων μπορούσε να εκπροσωπήσει ο ίδιος τον εαυτό του, καθώς και το έγγραφο της 20ής Ιανουαρίου 2011, με το οποίο ο γενικός διευθυντής ανθρωπίνου δυναμικού αρνήθηκε την απόδοση των εξόδων στα οποία υποβλήθηκε ο προσφεύγων-ενάγων προκειμένου να εκπροσωπηθεί από έναν επαγγελματία·
            
         
               —
            
            
               να υποχρεώσει την ΕΤΕπ να αποκαταστήσει την υλική ζημία και να καταβάλει χρηματική ικανοποίηση λόγω της ηθικής βλάβης που υπέστη ο προσφεύγων-ενάγων, περιλαμβανομένης και της αποδόσεως των εξόδων για την αμοιβή που καταβλήθηκε στον δικηγόρο Gabriele Isola καθώς και της καταβολής των δικαστικών εξόδων, με τους νόμιμους τόκους λαμβάνοντας υπόψη τη λόγω πληθωρισμού υποτίμηση των ποσών που θα επιδικαστούν.